The Guru (cinta de 2002)

:*Iste artico ye sobre una cinta de cine de comedia musical romantica de cine estausunidense de l'anyo 2002; ta atros usos, se veiga *'The Guru** y **The Guru (cinta)***.

***The Guru*** (títol orichinal en [[Idioma anglés|anglés]], en [[Idioma aragonés|aragonés]] ***O gurú***, estrenada en [[Aragón]] con o títol en [[Idioma castellano|castellano]] d***'El gurú del sexo***, en aragonés ***O gurú d'o sexo**') ye una cinta de cine de comedia musical romantica coproducida por o cine estausunidense, lo cine britanico y lo cine francés, estrenada l'anyo 2002, dirichida por Daisy von Scherler Mayer seguntes un guión orichinal de Tracey Jackson, con una banda sonora orichinal de David Carbonara, una dirección de fotografía de John de Borman y una producción cinematografica de Tim Bevan, Eric Fellner y Michael London ta las productoras *[[StudioCanal]]* y *[[Working Title Films]]*. Fan parte de l'elenco d'a cinta Jimi Mistry, Heather Graham, Marisa Tomei, Dash Mihok, Michael McKean, Christine Baranski, Ronald Guttman, Thomas McCarthy, Emil Marwa, Ajay Naidu, Charles Singh, Bobby Cannavale, Malachy McCourt, Sanjeev Bhaskar y Anita Gillette, entre d'atros actors.

*Ramu Gupta* ye un profesor de baile en Delhi en a India, y siempre ha deseyau vivir en Estaus Unius, fer bailes modernos occidentals y fer carrera como actor. Finalment, decide marchar seguindo los pasos d'o suyo primo *Vijay* enta Nueva York, creyendo las informacions d'iste de que vive de marabiella. Tanimientre, nomás plegar-ie descubre que *Vijay* heba apoderau muitismo la suya forma de vida, que ye vivindo en un piso compartiu y que treballa de cambrero en un restaurant indio. En buscando treballo como actor, troba lo que él creye que ye un papel normal pero se troba en bel meyo d'un rodache d'una cinta de cine pornografico, a on conoix a *Sharonna*, una polidisma actriz pornografica, y queda paralizau cuan ha de tener relacions sexuals con ella. En rematar o rodache, sigue a la mesacha y ista li da bels consellos sobre cómo actuar en una cinta pornografica. Cuan en o suyo treballo como cambrero ha de partecipar en o catering en una fiesta a on ha d'apareixer un gurú, iste s'enferia y no puet fer cosa, y *Ramu Gupta* ha de preentar-se como si él estase lo gurú. Como no sabe qué decir, opta por adaptar os consellos que li ha dau *Sharonna* y ixo impresiona a *Lexi*, a mesacha ta qui se fa la fiesta por o suyo cabo d'any. *Lexi* lo promociona con prou exito entre las suyas amistaz cmo un gurú New Age d'o sexo y *Ramu*opta por contractar a *Sharonna* ta que li de consellos, en teorís sobre cómo actuar pero en realidat que él fa servir dimpués como reflexions d'o gurú que diz estar. Poquet a poquet *Ramu* s'enamora de *Sharonna* y ista pareixe que li correspon, pero la mesacha tiene bien preent que ye novia d'un pompero, encara que iste no sabe cosa d'a vida secreta d'a suya novia, y chustament a suya voda ye bien amán. O día previsto ta la voda, *Ramu* marcha decidiu a impedir a voda y convencer a *Sharonna* de que se case con él.

A cinta s'ambienta en a suya epoca actual (2002) en Delhi en a India y en Nueva York en os Estaus Unius, y las suyas escenas se fimoron en ixas dos mesmas ciudaz.

Se tracta d'una cinta que ha recibiu bella nominación a bel premio, pero qu no fa parte d'os premios cinematograficos mas conoixius u destacaus.

## Elenco

## Se veiga tamién
* Cine en 2002.
* Cintas de 2002.

## Referencias

## Vinclos externos
*  ''The Guru'' en Internet Movie Database.
*  ''The Guru'' en Box Office Mojo.
*  ''The Guru'' en Rotten Tomatoes.
*  ''The Guru'' en Metacritic.